b'\n_START_ARTICLE_\nWikang Pranses\n_START_PARAGRAPH_\nAng Pranses (Pranses: fran\xc3\xa7ais; Ingles: French) ay isang wika na nagmula sa Pransiya. Noong 1999, ito ang wikang may ika-11 pinakamalaking bilang ng mga tagapagsalita sa buong daigdig, sinasalita ng higit-kumulang na 77 milyong tao (tinatawag na francophones) bilang inang wika, at 128 milyon na kinabibilangan ng mga tao na tinatanggap ito bilang pangalawang wika. Ito ang opisyal o pampangasiwaang wika sa iba\xe2\x80\x99t ibang komunidad o samah\xc3\xa1n (katulad ng Unyong Europeo, International Olympic Committee, Mga Nagkakaisang Bansa, at Universal Postal Union). Ang mga mananalita ng wikang Pranses ay tinatawag ding Francophone sa mga wikang Ingles at Pranses.\n_START_SECTION_\nEuropa\n_START_PARAGRAPH_\nAng Wikang Pranses ay ang opisyal na wika ng Pransiya, Suwisa, Belgium, Monaco, Andorra, Italya, Luxembourg at isang minoryang wika sa United Kingdom.\n_START_SECTION_\nPransiya\n_START_PARAGRAPH_\nAyon sa Konstityusyon ng Pransiya, ang wikang Pranses ay naging opisyal na wika ng Pransiya mula noong 1992.\n_START_SECTION_\nSuwiso\n_START_PARAGRAPH_\nHabang ang wikang Pranses kas\xc3\xa1ma ng wikang Aleman, Italyano at Romansh ay ang mga opisyal na wika ng Suwiso, habang ang wikang Pranses ay ang katutubong wika ng halos 20 bahagdan na mga Suwiso.\n_START_SECTION_\nBelgium\n_START_PARAGRAPH_\nSa Belgium, ang wika ay ang opisyal na wika ng Wallonia (maliban sa Hilagang Cantons kung saan ang wikang Aleman ay ginagamit) at isa sa dalawang opisyal na wika\xe2\x80\x94Kasama ang wikang Olandes\xe2\x80\x94ng Brussels kung saan ito\'y binibigkas ng mayoriya ng populasyon. Sa total, 40 bahagdan ng populasyon ng Belgium ay nagsasalita ng Pranses at ang natitir\xc3\xa1ng 60 bahagdan ay nagsasalita ng Dutch.\n_START_SECTION_\nMonako at Andorra\n_START_PARAGRAPH_\nKahit Mon\xc3\xa9gasque ay pambansang wika ng Monako, ang wikang Pranses ay ang opisyal na wika at binubuo ng mga Pranses ang 47 bahagdan_NEWLINE__NEWLINE_Habang naman sa Andorra, kahit ang Katalan ang opisyal na wika, ang Pranses ay karaniwang ginagamit dahil ito\'y mal\xc3\xa1pit sa Pransiya at 7 bahagdan ng populasyon ay binubuo ng mga Pranses.\n_START_SECTION_\nUnited Kingdom at Italya\n_START_PARAGRAPH_\nSa United Kingdom, ito\'y isang minoryang wika at 23 bahagdan ng populasyon ay nakakaintindi ng Pranses._NEWLINE__NEWLINE_Sa Italya, ang wikang Pranses ay opisyal na wika kas\xc3\xa1ma ang wikang Italyano sa maliit na rehiyon ng Aosta Valley sa Italya.\n_START_SECTION_\nAmerika\n_START_PARAGRAPH_\nSa Canada, ang wikang Pranses ay opisyal na wika kas\xc3\xa1ma ang Ingles. Sa Qu\xc3\xa9bec, Canada kung saan walumpong bahagdan ng populasyon ay Pranses ang kanilang katutubong wika. Mahigit na 10,170,000 na mga Kanadiano o kaya 30.6 bahagdan ng populasyon ay ginagamit ang Pranses bilang unang o ikalawang wika. Dahil sa mga programang bilingguwal sa mga paaralan ay tumataas ang bahagdan ng mga Kanadiyanong gumagamit ng Pranses._NEWLINE_Ang Pranses ay isang opisyal na wika ng Haiti kahit ito\'y ginagamit l\xc3\xa1mang ng mga t\xc3\xa1ong mayayaman, habang naman ang Haitan Creole (isang wikang base sa Pranses creole) ay mas ginagamit b\xc3\xadlang katutubong wika._NEWLINE_Sa mga ibayong dagat na mga teritoryo ng Pransiya; French Guiana, Guadeloupe, Martinique, Saint Barth\xc3\xa9lemy, Saint Martin at Saint-Pierre at Miquelon, ang Pranses ay ang opisyal na wikang ginagamit._NEWLINE_Ang Pranses ay ikaapat sa mga karamihan na sinasalita pagkatapos ng Espanyol, Tsino at Ingles. at ikalawa sa mga karamihan na sinasalita sa mga estado ng Louisiana, Maine, Vermont at New Hampshire. Ang Louisiana ay tahanan sa maraming diyalekto, kung saan ang pinakamaraming sumasalita ng Pranses Cajun.\n_START_SECTION_\nAprika\n_START_PARAGRAPH_\nKaramihan ng mga nakakasalita ng wikang Pranses ay tumitir\xc3\xa1 sa Aprika. Ayon sa ulat ng Organisation internationale de la Francophonie noong 2007 tumataya sa 115 na milyon na mga Aprikano sa 31 na mga bansa sa Aprika ay nakakasalita ng Pranses b\xc3\xadlang unang o ikalawang wika.\n_START_SECTION_\nAsya\n_START_PARAGRAPH_\nSa Lebanon ang Pranses ay opisyal na wika kas\xc3\xa1ma ang Arabic at ito\'y tinuturo at ginagamit sa mga paaralan at mga sentro pang-edukasyonal. Katulad sa Lebanon, ang Pranses sa Syria ay naging opisyal hanggang 1943 pero hanggang ngayon ito\'y ginagamit ng mga tao na nasa mga mataas na mga ranggo. Sa Timog-silangang Asya ang Pranses ay isang administrabong wika sa Laos at Cambodia kahit ang impluwensiya ng wika ay uminog ng mga nagdaang mga siglo. Noong panahon ng Kolonyang Pranses, ang mga matataas na mga tao ay gumamit ng Pranses at ang mga mangagawang Biyetnamese ay gumamit ng isang wikang Pranses creole na kilala bilang "T\xc3\xa2y B\xe1\xbb\x93i" na ngayon ay extinct na.\n_START_SECTION_\nIndiya\n_START_PARAGRAPH_\nSa Indiya, sa Indiyanong Unyong teritoryo ng Pondicherry ang Pranses ay ginagamit kasama ang mga rehiyonal na mga wika ang Telugu at Tamil habang sa Tamil Nadu, Indiya ang mga mangangaral ay may magdedesisyon kung ang Pranses ay pipiliin b\xc3\xadlang ikalawang o ikatlong wika na kadalasang kasama ang Ingles at Tamil. Ang Pranses rin ay tinuturo rin sa estado ng Marahashtra, Indiya sa mga sekondaryong paaralan b\xc3\xadlang ikatlong wika para sa preperasyon sa mga exams. Sa mga paaralan na may CBSE at NCR kurikulum ang Pranses ay bahagi nagpagaaral sa ikatlong antas. Sa ikaapat na antas ang mga magaaral ay hinihiling na ialis ang Pranses o kaya ang Hindi (ang kanilang pambansang wika) b\xc3\xadlang ikalawang wika nila.\n_START_SECTION_\nOceania\n_START_PARAGRAPH_\nMay mga ilang teritoryo ang Pransiya sa Oceania kung saan ang Pranses ay ginagamit katulad ang French Polynesia, Vanuatu, New Caledonia at, Wallis at Futana.'